*1.7. A kultúráért felelős államtitkár irányítása alá tartozó szervezeti egységek*

*1.7.0.1. Kultúráért Felelős Államtitkári Kabinet*

*a)* A Kultúráért Felelős Államtitkári Kabinet ellátja az 1. melléklet 59. §-ában meghatározott feladatokat.

*b)* A Kultúráért Felelős Államtitkári Kabinet kodifikációs feladatkörében

1. részt vesz a kultúráért felelős államtitkár szakmai, politikai irányítási jogkörébe tartozó szakterületek feladatkörébe tartozó jogszabályok és közjogi szervezetszabályozó eszközök szakmai javaslatának előkészítésében, valamint az egyéb jogszabályok és közjogi szervezetszabályozó eszközök tervezetének véleményezésében,

2. az érintett szakmai szervezeti egységekkel együtt részt vesz a kulturális ágazatot érintő jogszabálytervezetek egyeztetésén.

*c)* A Kultúráért Felelős Államtitkári Kabinet koordinációs feladatai körében

1. közreműködik a Nemzeti Kulturális Alap miniszteri keretével kapcsolatos döntések előkészítésében,

2. előkészíti az ágazati államtitkári vezetői értekezletet és ellátja a lebonyolításával kapcsolatos feladatokat.

*d)* A Kultúráért Felelős Államtitkári Kabinet egyéb feladatai körében

1. közreműködik a kulturális ágazat politikai arculatának kialakításában, az államtitkár politikai döntéseinek, a Kormány általános politikájának megvalósításához kapcsolódó államtitkári program végrehajtásának előkészítésében,

2. a miniszter és az MMA elnöke jogszabályból fakadó együttműködési kötelezettségének érvényesítése érdekében folyamatos kapcsolatot tart az MMA főtitkárával,

3. ellátja a Kulturális Ágazati Érdekegyeztető Tanács és a Kulturális Ágazati Szakmapolitikai Tanács titkárságának működtetésével kapcsolatos feladatokat, szervezi az üléseket,

4. együttműködik a Sajtó és Kommunikációs Főosztállyal a sajtó tájékoztatásával kapcsolatos, az 1. melléklet 172. §-a szerinti eljárás során, valamint a Parlamenti Főosztállyal az 1.1.3.3. alcímben foglalt, ágazatot érintő feladatok ellátása során,

5. végrehajtja a kultúráért felelős államtitkár által meghatározott, stratégiai fontosságú és különböző szakmai szempontok összehangolását is igénylő feladatokat a kultúráért felelős helyettes államtitkár irányítása alatt működő szervezeti egységek és szükség esetén a funkcionális területek bevonása, az érintett szervezeti egységek közötti közvetítés útján,

6. részt vesz a tárcaközi, az ágazat és háttérintézményei és egyéb szervezetek közötti szakmai kapcsolatok ápolására irányuló feladatok ellátásában.

*1.7.1. A kultúráért felelős helyettes államtitkár irányítása alá tartozó szervezeti egységek*

*1.7.1.1. Kultúráért Felelős Helyettes Államtitkári Titkárság*

*a)* A Kultúráért Felelős Helyettes Államtitkári Titkárság ellátja az 1. melléklet 132. §-ában meghatározott feladatokat.

*b)* A Kultúráért Felelős Helyettes Államtitkári Titkárság kodifikációs feladatai körében

1. közreműködik a szerzői jogi törvény módosítására és annak végrehajtására vonatkozó jogszabályok, valamint a kapcsolódó közjogi szervezetszabályozó eszközök szakmai javaslatának előkészítésében, kidolgozásában,

2. véleményezi a szerzői jogi vonatkozású jogszabályokat és nemzetközi szerződéseket.

*c)* A Kultúráért Felelős Helyettes Államtitkári Titkárság koordinációs feladatai körében

1. a kultúráért felelős helyettes államtitkár irányítása alatt működő érintett szervezeti egységekkel együttműködve koordinálja az ágazati jogszabályok és közjogi szervezetszabályozó eszközök szakmai javaslatának előkészítését, ha a tervezett szabályozás több, a kultúráért felelős helyettes államtitkár irányítása alatt működő szervezeti egység feladatkörét érinti,

2. a kulturális ágazat tekintetében – az érintett szervezeti egységek bevonásával – előkészíti a miniszter szerzői jogi feladatai ellátásához szükséges intézkedéseket,

3. ellátja a szerzői jogi ügyekhez kapcsolódó kulturális szakmapolitikai álláspont kialakításának koordinációját,

4. ellátja a Kulturális Alapellátás és Közösségfejlesztés Kerekasztala titkársági feladatait.

*d)* A Kultúráért Felelős Helyettes Államtitkári Titkárság egyedi közhatalmi aktusokkal kapcsolatos feladatai körében

1. gondoskodik a közös jogkezelő szervezetek díjszabásaival kapcsolatos kulturális ágazati belső egyeztetés lefolytatásáról, a szerzői jogról szóló 1999. évi LXXVI. törvény (a továbbiakban: Szjt.) 92/H. §-a alapján előkészíti a miniszteri véleményt,

2. az Szjt. 101. §-a alapján előkészíti a Szerzői Jogi Szakértő Testület tagjainak kinevezéséhez szükséges miniszteri jóváhagyást,

3. az Szjt. 104. §-a szerinti egyeztető testületi eljárással kapcsolatban beszerzi a kulturális terület álláspontjának kialakításához szükséges információkat,

4. előkészíti az egyeztető testület eljárási szabályzatának jóváhagyásához az Szjt. 105. § (2) bekezdése szerint szükséges miniszteri véleményt,

5. előkészíti a közös jogkezelő szervezetek támogatási politikájához szükséges miniszteri véleményt,

6. a Hamisítás Elleni Nemzeti Testületben a kulturális ágazatot érintő ügyekben koordinálja az ágazati vélemény kialakítását.

*e)* A Kultúráért Felelős Helyettes Államtitkári Titkárság egyéb feladatai körében

1. a kultúráért felelős helyettes államtitkár irányítása alatt működő érintett szervezeti egységekkel együttműködve ellátja az ágazati védelmi feladatokat,

2. ellátja a kulturális ágazati honvédelmi és katasztrófavédelmi feladatokat,

3. előkészíti a Szerzői Jogi Szakértő Testület elnökének és elnökségének kinevezéséhez szükséges miniszteri egyetértést tartalmazó intézkedéseket,

4. előkészíti a 4. függelék I. pont 4. alpontjában felsorolt közművelődési és közgyűjteményi költségvetési szervek vezetőinek részvételével szervezett értekezleteket.

*1.7.1.2. Közösségi Művelődési és Művészeti Főosztály*

*a)* A Közösségi Művelődési és Művészeti Főosztály funkcionális feladatai körében

1. kialakítja a közösségi művelődési és a művészeti szakterületek fejlesztési terveinek koncepcionális alapjait, kormányzati és minisztériumi szintű stratégiai terveket, ajánlásokat, fejlesztési javaslatokat dolgoz ki,

2. részt vesz a közösségi művelődési és a művészeti szakterületek ágazati irányítási feladatainak ellátásában, teljesíti e téren meglévő döntés-előkészítő és tájékoztatási kötelezettségeit,

3. feladatkörében – szakmai javaslattétel, véleményezés útján – részt vesz az éves költségvetéssel és a minisztérium éves munkatervének összeállításával kapcsolatos teendők ellátásában,

4. szakmai alapelvek kimunkálásával, a szakmai érdekek érvényesítésével ellátja a közösségi művelődési tevékenységekkel és a közművelődési intézmény-, szolgáltatás- és szervezetrendszer, továbbá a művészeti szervezetrendszer működésével összefüggő államigazgatási feladatokat,

5. elvégzi a közösségi művelődési tevékenységek és a közművelődési intézmény-, szolgáltatás- és szervezetrendszer, továbbá a művészeti alkotómunka, előadó-művészeti és mozgókép-művészeti tevékenység állami támogatásával összefüggő feladatokat,

6. előkészíti

6.1. a közösségi művelődésre,

6.2. a népművészetre,

6.3. a népi iparművészetre,

6.4. az amatőrművészetre,

6.5. a szellemi kulturális örökségre,

6.6. a helytörténet-honismeretre,

6.7. a népfőiskolákra,

6.8. az ismeretterjesztésre,

6.9. a kulturális turizmusra,

6.10. a közösségi alapú társadalom- és gazdaságfejlesztésre,

6.11. az előadó-művészeti és alkotóművészeti tevékenységre,

6.12. a művészettámogatásra,

6.13. a művészeti szakmai elismerésekre,

6.14. a mozgóképszakma szabályozására és ezen belül

6.14.1. a filmszakma állami támogatásának szabályozására,

6.14.2. az „art” mozik működésének támogatási rendszerére,

6.14.3. az „art” filmek terjesztésének támogatási rendszerére,

6.14.4. a mozik, filmszínházak hozzáférhetőségének feltételeire,

6.14.5. a helyi önkormányzati „art” mozihálózat digitális fejlesztésének támogatására,

6.14.6. a mozgóképszakmai és a digitális kultúra területéhez tartozó testületekre,

6.14.7. a filmkoprodukciós szerződések kihirdetésére,

6.14.8. az „art” mozivá minősítéshez szükséges feltételekre,

6.14.9. a nem filmgyártásra vonatkozó mozgóképszakmai tevékenységek állami támogatására,

6.14.10. a mozgófilm felvételi és közvetítési biztonsági szabályzatra,

6.14.11. a nemzeti filmvagyonba tartozó filmalkotások terjesztésére

vonatkozó jogszabályok, valamint közjogi szervezetszabályozó eszközök szakmai javaslatait, továbbá a jogszabály, valamint közjogi szervezetszabályozó eszközök véleményezése útján javaslatot tesz azok szakmailag megalapozott szabályozására,

7. a Nemzeti Művelődési Intézet közreműködésével a közművelődési intézményrendszer minőségfejlesztésével összefüggésben szakmai alapelveket, standardokat dolgoz ki, közreműködik a közművelődési szakértőkkel kapcsolatos államigazgatási feladatok ellátásában,

8. végzi az anyanyelvápolással kapcsolatos közművelődés-igazgatási feladatokat, a határon túli magyarság körében ösztönzi az anyanyelvi kultúra és önazonosságtudat megőrzését, ápolását és fejlesztését szolgáló közösségi művelődési programok megvalósulását, a magyar–magyar közösségi művelődési kapcsolatok elmélyítését, feladatkörében segíti a határon túli magyarok közösségi művelődési szervezeteinek tevékenységét,

9. közreműködik az állatkertekkel kapcsolatos, jogszabályban meghatározott, a kultúráért felelős miniszter hatáskörébe rendelt feladatok ellátásában,

10. segíti a kulturális turizmus szakmai szereplőinek tevékenységét, valamint folyamatos kapcsolatot tart a turizmus szakmai szervezeteivel és intézményeivel,

11. ellátja az amatőr- és népművészettel, népi iparművészettel, a szellemi kulturális örökséggel, a helytörténet-honismerettel, a népfőiskolákkal, az ismeretterjesztéssel, a kulturális turizmussal kapcsolatos – a 4. függelék I. pont 4. alpontjában más személynek vagy szervezeti egységnek át nem adott – feladatokat,

12. ellátja a közösségfejlesztés feltételrendszerének fejlesztésével, az állampolgári részvétel fejlesztésével, a virtuális közösségekkel, virtuális közösségi terekkel, az idősek közösségi művelődésével és a hobbikkal, a szabadidős tevékenységekkel kapcsolatos – a 4. függelék I. pont 4. alpontjában más személynek vagy szervezeti egységnek át nem adott – feladatokat,

13. a közösségi művelődési szervezetek és a közművelődési intézmények vonatkozásában ellátja az egész életen át tartó, iskolarendszeren kívüli tanulással, a felnőttképzéssel kapcsolatos – a 4. függelék I. pont 4. alpontjában más személynek vagy szervezeti egységnek át nem adott – feladatokat,

14. a jelentőlapok kérdéseinek kidolgozása vonatkozásában részt vesz a közművelődési feladatokat ellátók, valamint az állatkertek statisztikai adatszolgáltatásának intézésében,

15. előkészíti az előadó-művészeti szervezetek támogatásáról és sajátos foglalkoztatási szabályairól szóló 2008. évi XCIX. törvényben (a továbbiakban: Emtv.) meghatározott, a miniszter hatáskörébe tartozó döntéseket, egyéb intézkedéseket,

16. javaslatot tesz a Kormány által adományozható közösségi művelődési és művészeti díj, a miniszter által adományozható művészeti szakmai elismerés alapítására, módosítására, közreműködik a Kormány által alapított közösségi művelődési és művészeti díjak, a miniszter által alapított közösségi művelődési és művészeti szakmai elismerés adományozása folyamatában, ellátja a „Minősített Közművelődési Intézmény Cím” és a „Közművelődési Minőség Díj” adományozásával kapcsolatos feladatokat,

17. részt vesz a szakterület tevékenységével összefüggő szakmai és képesítési követelmények kialakításában, a szakemberek képzése tárgykörében ellátja a minisztériumi szakterületi feladatokat,

18. ellátja az Országos Képzési Jegyzékben meghatározott, a feladatkörével összefüggő szakképesítések tartalmi fejlesztésével, gondozásával kapcsolatos minisztériumi feladatokat,

19. gondoskodik a Közművelődési Akkreditációs Szakbizottság működtetéséről,

20. közösségi művelődési és művészeti ismeretek, továbbá a művészetek oktatásának kérdésében folyamatos kapcsolatot tart a szakemberképzést és továbbképzést ellátó közép- és felsőoktatási, szakképzési intézményekkel és a tárgyban kutatásokat végző tudományos intézményekkel,

21. közreműködik a művészeti feladatokat ellátó, a minisztérium tulajdonosi joggyakorlása alatt álló gazdasági társaságok, a 4. függelék I. pont 4. alpontjában meghatározott közművelődési intézmények, továbbá a miniszter által irányított művészeti költségvetési szervek szakmai irányításában és felügyeletében, kapcsolatot tart a határon túli közösségi művelődési és művészeti szervezetekkel, intézetekkel,

22. figyelemmel kíséri és ösztönzi a határon túli közösségi művelődési és művészeti programok megvalósulását, segíti az egyes területek magyar nemzeti kultúrába való beépülését,

23. elemzi a szakterület állapotát, ösztönzi a közösségi művelődési és művészeti területekre vonatkozó tudományos kutatásokat, folyamatosan figyelemmel kíséri a közösségi művelődés és a művészet társadalmi felzárkózást, esélyegyenlőséget növelő funkciójának teljesülését, helyzetének alakulását, szükség esetén javaslatot tesz kormányzati intézkedések megtételére,

24. figyelemmel kíséri a hazai és határon túli népművészet és amatőrművészeti – színjátszás, vers és prózamondás, bábjátszás, képzőművészet, fotó-, film- és videóművészet, kórus és zeneművészet, a könnyűzene és táncművészet – és a professzionális, kortárs magyar művészeti – színházi, zenei, táncművészeti, képzőművészeti, iparművészeti, design, fotóművészeti, irodalmi és könyvszakmai, valamint mozgóképszakmai – terület változási tendenciáit, és azokról elemzéseket készít,

25. közreműködik az önkormányzati közművelődési és művészeti intézmények ágazati szakmai irányításában, szakmailag segíti az önkormányzatok intézményfenntartó tevékenységét,

26. véleményezi az önkormányzatok közművelődés-igazgatási, intézményfenntartó és működtető feladataival kapcsolatos beadványait,

27. szakmailag állást foglal az önkormányzatoktól, közművelődési intézményektől és egyéb szervezetektől, a közösségi művelődésben dolgozóktól érkező kérdések vonatkozásában,

28. folyamatosan kapcsolatot tart a közösségi művelődési és művészeti területek országos illetőségű szakmai, érdekvédelmi szervezeteivel, a helyi önkormányzatok szövetségeivel, továbbá a határon túli magyarság közösségi művelődési és művészeti szakmai és érdekvédelmi szervezeteivel, valamint részt vesz a művészeti kérdések ágazati érdekegyeztetésében,

29. részt vesz az előadó-művészeti bizottságok, mint a miniszter javaslattevő, véleményező és döntés-előkészítő feladatot ellátó testületeinek, valamint a Nemzeti Előadó-művészeti Érdekegyeztető Tanács ülésein, e feladatkörben együttműködik az előadó-művészeti államigazgatási szerv feladatait ellátó Nemzeti Kulturális Alap Igazgatóságával,

30. közreműködik a mozgóképszakma ágazati irányításának és szakmai felügyeletének ellátásában,

31. működteti az „art” besorolási szakhatósági eljárásokban javaslattevőként közreműködő Filmszakmai Bizottságot,

32. közreműködik a feladatkörébe tartozó területeken működő közös jogkezelő szervezetek felügyeletében és a díjszabások jóváhagyásában, valamint a nyilvános haszonkölcsönzést végző könyvtárakban haszonkölcsönzés útján terjesztett irodalmi művek és kottában rögzített zeneművek szerzőire vonatkozó díjszabások költségvetési fedezetének tervezésében,

33. a közösségi művelődési feladatellátás művészeti szakterület fejlesztésének vonatkozásában részt vesz a minisztérium gyermek-, ifjúságfejlesztéssel, önkéntességgel, Magyarországon élő nemzetiségekkel, szegénységben élők és a kirekesztett csoportok társadalmi-gazdasági részvételének fejlesztésével, esélyegyenlőség elősegítésével, mentálhigiénével, tehetséggondozással és -fejlesztéssel, egészségfejlesztéssel, digitális tartalomszolgáltatással és infokommunikációs technológiához való hozzáférés biztosításával, területfejlesztéssel, vidékfejlesztéssel és közösségi gazdaság fejlesztésével kapcsolatos teendőinek ellátásában.

*b)* A Közösségi Művelődési és Művészeti Főosztály koordinációs feladatai körében

1. koordinálja a kulturális turizmussal összefüggő minisztériumi feladatokat,

2. képviseli a művészeti szakterület céljainak megjelenítését más szakterületek feladatrendszerében.

*c)* A Közösségi Művelődési és Művészeti Főosztály adminisztrációs és pénzügyi feladatai körében

1. részt vesz a feladatkörébe tartozó költségvetés-tervezési feladatokban, a fejezeti kezelésű előirányzatok felhasználására vonatkozó szakmai javaslatok megtételében, a fejezeti kezelésű előirányzatok felhasználásával kapcsolatos pénzügyi intézkedések előkészítésében, közreműködik azok végrehajtásában,

2. részt vesz a közösségi művelődési és az előadó-művészeti, alkotóművészeti tevékenységek központi költségvetési támogatásával kapcsolatos döntések előkészítésében,

3. működteti a közművelődési szakfelügyeletet,

4. részt vesz az előadó-művészeti, alkotóművészeti gazdasági társaságok költségvetési támogatását érintő döntések előkészítésében,

5. közreműködik a Nemzet Színésze, valamint a Mozgókép Mestere díjjal, illetve az utóbbi helyébe lépő szakmai elismeréssel járó díj kifizetése érdekében, ha a fedezet biztosítása és a kifizetés – megállapodás vagy jogszabály alapján – a kultúráért felelős miniszter kötelezettsége,

6. kialakítja az „art” mozik működésének és az „art” filmek terjesztésének támogatási rendszerét,

7. közreműködik a helyi önkormányzati „art” mozihálózat digitális fejlesztésének támogatása igénylésével kapcsolatos eljárásokban a döntéshozatal során, valamint előkészíti a támogatási szerződéseket,

8. összehangolja, előmozdítja a mozgóképszakmai könyvek, folyóiratok, honlapok egyéb kiadványok, filmszakmai oktatás, képzés, kutatás, tudományos tevékenység, filmszakmai szervezetek, filmklubok, műhelyek, filmszakmai rendezvények, hazai és nemzetközi fesztiválok, mozgóképalkotások megőrzése és védelme, filmkópia felújítás, archiválás, nemzeti kulturális örökség digitalizálás, valamint a határon túli magyar filmművészet támogatását,

9. ellátja a Budapesti Tavaszi Fesztivál támogatására biztosított állami források felhasználásáról szóló döntés szakmai megalapozásában közreműködő javaslattevő testület (Fesztivál Tanács) titkársági feladatait,

10. feladatkörében részt vesz az ÁSZ és a KEHI által végzett vizsgálatokkal összefüggő adatszolgáltatási tevékenységben.

*d)* A Közösségi Művelődési és Művészeti Főosztály kodifikációs és egyedi közhatalmi aktusokkal kapcsolatos feladatai körében

1. a jogszabálytervezetek véleményezése során javaslatokat tesz a közösségi művelődési és művészeti tárgyköröket érintő, szakmailag megalapozott szabályozásra,

2. feladatkörében javaslatot tesz a jogszabályok és a közjogi szervezetszabályozó eszközök deregulációjára,

3. ellátja a közművelődési szakmai továbbképzési programok akkreditáltatásával kapcsolatos feladatokat,

4. másodfokú hatósági ügyintézést végez a népi iparművészeti alkotások minősítése és a „Népi Iparművész” cím adományozása terén érkező fellebbezések ügyében,

5. ellátja az Emtv.-ben meghatározott hatósági ügyekben a másodfokú hatóság döntéseinek előkészítésével kapcsolatos feladatokat,

6. lefolytatja az „art” besorolásokkal kapcsolatos elsőfokú szakhatósági eljárásokat, és előkészíti a miniszteri szakhatósági állásfoglalások, döntések tervezeteit.

*e)* A Közösségi Művelődési és Művészeti Főosztály európai uniós és nemzetközi feladatai körében

1. a Kulturális Kapcsolatok Főosztállyal együttműködésben részt vesz az európai uniós források felhasználásával megvalósuló, feladatkörét érintő fejlesztések előkészítésében, a pályázati felhívások és a dokumentáció előkészítésében, közreműködik új fejlesztési programok indításának előkészítésében,

2. részt vesz az EKTB érintett szakértői csoportjaiban, valamint felkérés alapján tagot delegál a feladat- és hatásköréhez kapcsolódó, a nyitott koordinációs módszer (a továbbiakban: OMC) keretében működő tagállami szakértőkből álló munkacsoportokba, figyelemmel kíséri az OMC keretében működő tagállami szakértőkből álló munkacsoportok tevékenységét és eredményeit, hozzájárul a közművelődési terület nemzetközi és európai uniós kapcsolatainak fejlesztéséhez,

3. elősegíti a kortárs művészeti produkciók, művek nemzetközi megismertetését, a nemzetközi kortárs művészet magyarországi bemutatását, szakmailag támogatja a külföldön működő magyar kulturális intézeteket,

4. közreműködik az amatőr- és népművészeti, továbbá a kortárs művészeti produkciók, művek nemzetközi megismertetésének, és a nemzetközi kortárs művészet magyarországi bemutatásának kommunikációjában,

5. részt vesz a bilaterális kulturális együttműködések kidolgozásában, véleményezésében, közreműködik az azokban meghatározott együttműködések megvalósításában,

6. képviseli a kulturális ágazatot az UNESCO Magyar Nemzeti Bizottsága Szellemi Kulturális Örökség Szakbizottságában; évente véleményezi az UNESCO Magyar Nemzeti Bizottsága Szellemi Kulturális Örökség Szakbizottsága munkatervének végrehajtását; ebből a célból kapcsolatot tart az UNESCO Magyar Nemzeti Bizottság Szellemi Kulturális Örökség Szakbizottsága titkársági feladatait ellátó Szabadtéri Néprajzi Múzeummal,

7. ellátja a kulturális kifejezések sokszínűségének védelméről és előmozdításáról szóló UNESCO Egyezmény végrehajtásából fakadó ágazati szakmai feladatokat, a kulturális örökség védelméért felelős minisztérium illetékes szervezeti egységével együttműködésben.

*1.7.1.3. Közgyűjteményi Főosztály*

*a*) A Közgyűjteményi Főosztály funkcionális feladatai körében

1. kialakítja a muzeális intézményi, könyvtári, levéltári, kép-, hang-, audiovizuális és digitális archívumi szakterületek (a továbbiakban együtt: közgyűjteményi szakterületek) fejlesztési terveinek koncepcionális alapjait, kormányzati szintű stratégiai terveket, ajánlásokat dolgoz ki,

2. elvégzi a közgyűjteményi szakterületek állami támogatásával összefüggő feladatokat,

3. szakmai javaslattétel, véleményezés útján részt vesz a minisztérium éves munkatervének elkészítésében,

4. ellátja az új kulturális értékek, kezdeményezések létrehozásával, a közgyűjteményi szakterületek intézményeiben őrzött nemzeti és egyetemes tárgyi és szellemi kulturális örökség és érték közkinccsé tételével kapcsolatos állami feladatokat,

5. részt vesz a közgyűjteményi szakterületek intézményeiben őrzött kulturális javak, dokumentumok és információs források digitális közkinccsé tételének és egyetemes kultúrában elfoglalt helyének megőrzését szolgáló állami szerepvállalás rendszerének kialakításában és gondozásában, online hozzáférésének biztosításában, a miniszter jogszabályban meghatározott feladatainak ellátásában,

6. javaslatot tesz a nyilvános könyvtári feladatellátás fejlesztésére,

7. fejleszti a kistelepülések könyvtári ellátását javító könyvtárellátási szolgáltató rendszert (a továbbiakban: KSZR),

8. működteti az Országos Dokumentum-ellátási Rendszert (a továbbiakban: ODR), javaslatot tesz az ODR működtetésére rendelkezésre álló források felhasználására, a szolgáltatási rendszer fejlesztésére,

9. javaslatot tesz a települési könyvtár működési formájának kialakítására,

10. közreműködik a nemzetiségek jogainak gyakorlását biztosító közgyűjteményi feladatok ellátásának fejlesztésében,

11. részt vesz a levéltári állományvédelemmel összefüggő ágazati feladatok végrehajtásában,

12. előkészíti a muzeális intézményekkel, könyvtárakkal, levéltárakkal, kép- és hang-archívumokkal, szellemi kulturális örökséggel, valamint a közgyűjteményekben őrzött kulturális javakkal kapcsolatos jogszabályok és közjogi szervezetszabályozó eszközök szakmai javaslatait,

13. ágazati irányítási feladatokat lát el a közgyűjteményi szakterületeken, különösen

13.1. a szakterület intézményeiben őrzött kulturális javakkal, a közzétett információkkal, a maradandó értékű köz- és magániratokkal összefüggésben,

13.2. a közgyűjteményi szakterület intézményeinek működtetésére vonatkozó szakmai alapelvek, minőségi kritériumok meghatározásával és azok érvényesítésével összefüggésben,

13.3. részt vesz a közgyűjteményi szakterület intézményeinek tevékenységével összefüggő szakmai és képesítési követelmények kialakításában,

13.4. a szakemberek képzése és továbbképzése tárgykörében ellátja a szakterületi feladatokat, kezdeményezi a képzés módosítását,

13.5. a köznevelési szakterület, illetve szakmai szervezetek megkeresése alapján javaslatot tesz a szakterületet érintő képzési formák korszerűsítésére, újak megteremtésére, véleményezi az Országos Képzési Jegyzékben meghatározott, szakterületével összefüggő szakképesítések tartalmi fejlesztésével, gondozásával kapcsolatos megkereséseket,

13.6. részt vesz a könyvtárakat, levéltárakat, muzeális intézményeket érintő ágazati statisztikai adatszolgáltatás előkészítésében, a hazai és nemzetközi szabványok figyelembevételével karbantartja a statisztikai kérdőívet,

13.7. közreműködik az audiovizuális és digitális kultúra ágazati irányításának ellátásában,

13.8. részt vesz az információs társadalom és a kulturális tartalomfejlesztés és megőrzés ágazati alakításában,

13.9. vezeti a muzeális intézmények működési engedélyeinek nyilvántartását,

13.10. a közgyűjteményi szakterületen segíti a határon túli tevékenységek ellátását,

13.11. közreműködik a határon túli magyarságot érintő levéltári ügyek intézésében,

13.12. részt vesz

13.12.1. a Magyar Nemzeti Múzeum Országos Muzeológiai és Módszertani Központja,

13.12.2. a Szabadtéri Néprajzi Múzeum Múzeumok Országos Képzési Központja, valamint

13.12.3. az Országos Széchényi Könyvtár Könyvtári Intézet

szakmai irányítási feladatainak ellátásában,

13.13. ellátja a megyei hatókörű városi múzeumok, megyei könyvtárak, levéltárak szakmai irányítását,

13.14. közreműködik a szakmai hatóság iránymutatásokkal való ellátásában,

13.15. előmozdítja a digitális kultúra szakmai kiadványai, oktatási, képzési, kutatási, tudományos tevékenysége, műhelyei, rendezvényei, hazai és nemzetközi konferenciái, archiválása, a közgyűjteményi szakterület intézményeiben őrzött kulturális örökség digitalizálása, valamint a határon túli magyar kulturális javak digitalizálásának támogatását,

13.16. részt vesz az államháztartásról szóló törvény szerinti kiállítási garanciával megvalósuló kiállítások előkészítésében,

13.17. működteti

13.17.1. a Könyvtári, Levéltári, Muzeológiai és a Műtárgyvédelmi Akkreditációs Szakbizottságokat,

13.17.2. a Könyvtári Minőségügyi Bizottságot,

13.17.3. a Levéltári Kollégiumot,

13.18. részt vesz

13.18.1. a Minősített Könyvtár cím, valamint a Könyvtári Minőségi Díj odaítélésére irányuló eljárásban,

13.18.2. az Országos Könyvtári Kuratórium működtetésében,

13.19. közreműködik a Magyar–Orosz Levéltári Együttműködési Bizottság tevékenységével kapcsolatos feladatok ellátásában,

13.20. támogatja a Múzeumi Digitalizálási Bizottság működtetését,

14. figyelemmel kíséri és értékeli a közgyűjteményi szakterületen működő szakmai szervezetek munkáját,

15. értékeli a közgyűjteményi, különösen a nyilvános könyvtári alapkövetelmények és alapfeladatok teljesítését,

16. értékeli a közgyűjteményi szakterületet érintő kormányzati és ágazati szintű stratégiai tervek, ajánlások megvalósítását,

17. a jogszabálytervezetek véleményezése során javaslatokat tesz a közgyűjteményi szakterületen folyó tevékenységek szakmailag megalapozott szabályozására,

18. más szakterületek stratégiájának megalkotása során képviseli a közgyűjteményi szakterület tevékenységeinek megjelenítését,

19. képviseli a közgyűjteményi szempontokat a szerzői jogi feladatok ellátásában,

20. a közgyűjteményi szakterület szempontjait képviselve kapcsolatot tart fenn a felsőfokú, valamint tudományos szakemberképzést és továbbképzést ellátó intézményekkel,

21. a közgyűjteményi szakmai szempontokat képviselve részt vesz az iskolai, felsőoktatási és egyházi közgyűjtemények irányításában,

22. kapcsolatot tart fenn a szakmai-társadalmi szervezetekkel és testületekkel, különösen

22.1. a digitalizálást, a digitális tartalomszolgáltatást végző, a kulturális hazai és nemzetközi digitális szervezetekkel, kép- és hangarchívumokkal, digitális gyűjteményekkel,

22.2. a közös jogkezelő szervezetekkel,

23. előkészíti az ODR-ben szolgáltató könyvtárak vezetőivel, alapító okiratával, szervezeti és működési szabályzatával kapcsolatos miniszteri véleményt,

24. előkészíti a nemzeti könyvtár, az országos szakkönyvtár és az állami egyetemi könyvtár gyűjtőköri szabályzatára vonatkozó előzetes miniszteri véleményt,

25. döntésre előkészíti a települési könyvtár átszervezése vagy megszüntetése esetén kért miniszteri véleményt,

26. előkészíti a megyei könyvtárak és a Budapest Főváros Önkormányzata által fenntartott könyvtár, valamint a megyei hatókörű városi múzeum stratégiai tervére, munkatervére és beszámolójára, teljesítményértékelésére, fejlesztési és beruházási feladataira, feladatalapú költségvetésére, minőségpolitikai nyilatkozatára vonatkozó előzetes miniszteri véleményt,

27. előkészíti a fenntartásában működő kép- és hangarchívum stratégiai tervére, munkatervére és beszámolójára, fejlesztési és beruházási feladataira, költségvetésére vonatkozó miniszteri véleményt, továbbá a fenntartó hatáskörébe tartozó egyéb kép- és hangarchívumi ügyeket,

28. döntésre előkészíti a közlevéltárak létesítésével, illetve megszüntetésével, valamint a magánlevéltárak nyilvános magánlevéltárként történő bejegyzésével, illetve a bejegyzés törlésével kapcsolatos ügyeket, továbbá a miniszteri hatáskörbe tartozó egyéb levéltári ügyeket,

29. döntésre előkészíti az állami tulajdonban lévő, jogszabály alapján védett vagy hatósági eljárás során védetté nyilvánított kulturális javak vagyonkezelőjének kijelölésére vonatkozó ügyeket,

30. jóváhagyásra előkészíti a levéltárakban végzett iratselejtezésekre vonatkozó selejtezési tervet és selejtezési jegyzőkönyvet,

31. javaslatot tesz a miniszter által adományozható közgyűjteményi szakmai elismerés alapítására, módosítására, közreműködik a miniszter által alapított közgyűjteményi szakmai elismerés adományozása folyamatában.

*b)* A Közgyűjteményi Főosztály koordinációs feladatai körében

1. összehangolja a közgyűjteményi szakterület intézményeinek közművelődési tevékenységét,

2. közreműködik az audiovizuális és digitális kultúra összehangolásában, ellátásában,

3. részt vesz a közgyűjteményi szakterület intézményeiben őrzött kulturális javak, dokumentumok és információs források digitalizálásának, hosszú távú megőrzésének koordinálásában.

*c)* A Közgyűjteményi Főosztály adminisztrációs és pénzügyi feladatai körében

1. ellátja a nyilvános könyvtárak jegyzékének vezetésével kapcsolatos feladatokat, közreműködik a nyilvános könyvtárak jegyzékére történő felvétel, illetve az onnan való törlésről szóló döntés előkészítésében,

2. működteti a könyvtári, levéltári, muzeális intézményrendszer szabályszerű szakmai tevékenységét vizsgáló szakfelügyeletet, átruházott jogkörben eljárva jóváhagyja annak ellenőrzési tervét és beszámolóját,

3. ellenőrzi a megyei könyvtár KSZR működésére készített éves tervét és annak megvalósulását,

4. közreműködik az audiovizuális és digitális kultúra szakmai felügyeletének ellátásában,

5. ellenőrzi a nyilvános könyvtári alapkövetelmények és alapfeladatok teljesítését,

6. ellátja a 4. függelék I. pont 4. alpontjában meghatározott közgyűjtemények szakmai irányításával és felügyeletével összefüggő feladatokat,

7. döntésre előkészíti a büntetőeljárás során lefoglalt, illetve jogerősen elkobozni rendelt védetté nyilvánított magániratok közlevéltári elhelyezését,

8. feladatkörében részt vesz az ÁSZ és a KEHI által végzett vizsgálatokkal összefüggő adatszolgáltatási tevékenységben,

9. javaslattételi, véleményezési, értékelési és beszámoltatási jogot gyakorol a 4. függelék I. pont 4. alpontjában meghatározott közgyűjtemények stratégiai terve, munkaterve és munkajelentése vonatkozásában,

10. ellátja a bécsi és a moszkvai Magyar Levéltári Kirendeltség szakmai felügyeletével összefüggő feladatokat,

11. ellátja a megyei hatókörű városi múzeumok, megyei könyvtárak, levéltárak felügyeletét,

12. előkészíti a megyei könyvtárak és a Budapest Főváros Önkormányzata által fenntartott könyvtár alapító okiratára, szervezeti és működési szabályzatára vonatkozó miniszteri véleményt, valamint a megyei hatókörű városi múzeumok alapító okiratára vonatkozó miniszteri véleményt,

13. előkészíti a megyei könyvtár igazgatójának és a Budapest Főváros Önkormányzata által fenntartott könyvtár főigazgatójának, valamint a megyei hatókörű városi múzeum vezetőjének megbízásához és visszavonásához szükséges előzetes miniszteri egyetértést,

14. felügyeli a muzeális intézményekben őrzött kulturális javakra irányuló komplex állományvédelmi tevékenységet (Múzeumi Állományvédelmi Program),

15. ellátja a feladatkörébe tartozó költségvetés-tervezési feladatokat, előkészíti a fejezeti kezelésű előirányzatok felhasználásával kapcsolatos pénzügyi intézkedéseket, közreműködik azok végrehajtásában,

16. előkészíti a muzeális intézményi, könyvtári, levéltári, kép-, hang- és audiovizuális archívumi területre, valamint az azokban őrzött kulturális örökség digitalizálására vonatkozó központosított előirányzatok felhasználásának szabályozását,

17. koordinálja a könyvtári területre vonatkozó központosított előirányzatok (érdekeltségnövelő támogatás) elosztását.

*d)* A Közgyűjteményi Főosztály kodifikációs és egyedi közhatalmi aktusokkal kapcsolatos feladatai körében

1. feladatkörében javaslatot tesz a jogszabályok, közjogi szervezetszabályozó eszközök deregulációjára,

2. előkészíti a muzeális intézményekkel, könyvtárakkal, levéltárakkal, kép- és hang-archívumokkal kapcsolatos hatósági jogkörök gyakorlásához szükséges döntéseket,

3. lefolytatja és döntésre előkészíti a muzeális intézményi, könyvtári, levéltári, kép- és hangarchívumi területet érintő következő hatósági eljárásokat:

3.1. muzeális intézmények, könyvtárak és levéltárak leltárában szereplő, korlátozottan forgalomképes kulturális javak elidegenítéséhez szükséges miniszteri engedély kiadása,

3.2. muzeális intézmény nyilvántartásában szereplő kulturális javak nem muzeális intézmény számára történő kölcsönadásához szükséges miniszteri hozzájárulás megadása,

3.3. muzeális intézmény nyilvántartásában szereplő kulturális javak külföldre történő kölcsönadásához szükséges miniszteri hozzájárulás megadása,

3.4. muzeális intézmény működési engedélyének kiadása, módosítása, nemzetiségi bázisintézménnyé minősítés,

3.5. muzeális intézmény működési engedélyének visszavonása,

3.6. könyvtári, levéltári, muzeális intézményi, műtárgyvédelmi szakmai továbbképzési programok akkreditálása,

3.7. a muzeális intézmény alapleltárában szereplő, állami tulajdonban lévő kulturális javak őrzési vagy bemutatási helyének határozott időre történő kijelölése,

3.8. állami tulajdonú kulturális javak muzeális intézmények közötti kölcsönzése esetén mentesítés a kölcsönzési díj és a pénzügyi biztosíték megfizetése alól,

4. előkészíti a muzeális intézmény nyilvántartásában szereplő kulturális javak leltárból való törlésére vonatkozó miniszteri engedélyt,

5. felülhitelesíti a levéltári anyagról kiállított, külföldre továbbítandó hiteles másolatokat.

*e)* A Közgyűjteményi Főosztály európai uniós és nemzetközi feladatai körében

1. részt vesz az új fejlesztési programok (operatív programok, akciótervek) előkészítésében,

2. részt vesz a közgyűjteményi digitalizálással kapcsolatos európai kezdeményezések véleményezésében, és közreműködik azok magyarországi alkalmazásában,

3. részt vesz a közgyűjteményi területhez kapcsolódó európai projektekben, valamint a nyitott koordinációs módszer keretében működő szakértői munkacsoportban,

4. részt vesz az európai uniós források felhasználásával megvalósuló, a főosztály feladatkörét érintő fejlesztések esetén a pályázati felhívások és dokumentáció előkészítésében, a megvalósuló fejlesztések eredményeinek értékelésében,

5. részt vesz az EKTB 30. Kultúra szakértői csoportjában és annak 30.1 alcsoportjában, a közgyűjteményi területtel kapcsolatos európai kezdeményezések véleményezésében, közreműködik magyarországi alkalmazásukban,

6. részt vesz az EKTB 29. Audiovizuális politika szakértői csoportban,

7. közreműködik az Európa Tanács kulturális ágazatot érintő feladatainak ellátásában,

8. közreműködik a könyvtárakban, muzeális intézményekben, könyvtárakban és levéltárakban őrzött kulturális örökség digitalizálását, kép-, hang- és audiovizuális archívumokat érintő kétoldalú nemzetközi szerződések előkészítésében,

9. részt vesz az audiovizuális örökség védelmével kapcsolatos kormányzati feladatokból, valamint a nemzetközi egyezményekből eredő kötelezettségek teljesítésében,

10. kapcsolatot tart az Europeana-val,

11. részt vesz az európai uniós források felhasználásával megvalósuló, a főosztály feladatkörét érintő fejlesztések eredményeinek értékelésében.

*1.7.1.4. Kulturális Kapcsolatok Főosztály*

*a*) A Kulturális Kapcsolatok Főosztály funkcionális feladatai körében

1. kialakítja a kulturális ágazat fejlesztési terveinek koncepcionális alapjait, kormányzati szintű stratégiai terveket, ajánlásokat dolgoz ki,

2. közreműködik a közép- és hosszú távú kormányzati és minisztériumi stratégiák és programok kidolgozásában, a kulturális ágazati érdekek érvényesítésében,

3. kialakítja a kulturális ágazat stratégiai terveit, részt vesz a kapcsolódó programok előkészítésében, megvalósításában, nyomon követésében, koordinálja az ezzel összefüggő ágazati feladatokat,

4. részt vesz a kulturális ágazat irányítási feladatainak ellátásában, teljesíti e téren meglévő döntés-előkészítő és tájékoztatási kötelezettségeit,

5. részt vesz a kulturális ágazat állami támogatásával összefüggő feladatok ellátásában,

6. közreműködik a kulturális ágazat érdekeinek érvényesítésében a regionális programok terén, koordinálja az ezzel összefüggő ágazati feladatokat,

7. a kultúráért felelős államtitkár vagy a kultúráért felelős helyettes államtitkár felhatalmazása alapján képviseli az ágazatot a feladatköréhez kapcsolódó bizottságokban és egyéb testületekben, munkacsoportokban, közreműködik az ellenőrzéshez kapcsolódó fórumokon való ágazati részvétel megszervezésében,

8. közreműködik a kulturális ágazat szakmai irányítása alá tartozó háttérintézmények projektjei kapcsán felmerült problémák megoldásában,

9. közreműködik a hazai és nemzetközi forrásokból megvalósuló kulturális beruházások és programok előkészítésében, nyomon követi megvalósulásukat,

10. elemzéseket, kimutatásokat készít az ágazati irányítás segítése érdekében a programok hatásairól, eredményeiről,

11. a kulturális ágazat fejlesztésének vonatkozásában részt vesz a minisztérium gyermek-, ifjúságfejlesztéssel, önkéntességgel, Magyarországon élő nemzetiségekkel, szegénységben élők és a kirekesztett csoportok társadalmi-gazdasági részvételének fejlesztésével, esélyegyenlőség elősegítésével, mentálhigiénével, tehetséggondozással és -fejlesztéssel, egészségfejlesztéssel, területfejlesztéssel, vidékfejlesztéssel és közösségi gazdaság fejlesztésével kapcsolatos teendőinek ellátásában,

12. figyelemmel kíséri az országban és a határon túli magyarság körében folyó kulturális feladatellátást, kapcsolatot tart a határon túli kulturális szervezetekkel, intézetekkel, ösztönzi a magyar–magyar kulturális kapcsolatok elmélyítését, feladatkörében segíti a határon túli magyarok kulturális szervezeteinek tevékenységét,

13. ösztönzi a kulturális területre vonatkozó tudományos kutatásokat, folyamatosan figyelemmel kíséri a kulturális intézmény- és szervezetrendszer társadalmi felzárkózást, esélyegyenlőséget növelő funkciójának teljesülését, helyzetének alakulását,

14. folyamatos kapcsolatot tart a feladatköre tekintetében meghatározó országos feladatkörű szakmai és érdekvédelmi szervezetetekkel, a helyi önkormányzatok szövetségeivel, továbbá a határon túli magyarság kulturális szakmai és érdekvédelmi szervezeteivel, valamint részt vesz a kulturális kérdések ágazati érdekegyeztetésében,

15. a kulturális ágazat meghatározó képzései tekintetében folyamatos kapcsolatot tart a szakemberképzést és továbbképzést ellátó közép- és felsőoktatási, szakképzési intézményekkel és a tárgyban kutatásokat végző tudományos intézményekkel,

16. feladatkörében – szakmai javaslattétel, véleményezés útján – részt vesz az éves költségvetéssel és a minisztérium éves munkatervének összeállításával kapcsolatos teendők ellátásában,

17. feladatkörében részt vesz a fejezeti kezelésű előirányzatok felhasználására vonatkozó szakmai javaslatok megtételében.

*b)* A Kulturális Kapcsolatok Főosztály koordinációs feladatai körében

1. koordinálja a kulturális ágazat fejlesztésével (kivéve az európai uniós humán fejlesztési programokat), illetve a kulturális, közösségi alapú társadalom- és gazdaságfejlesztésekkel kapcsolatos ágazati feladatokat,

2. a kultúráért felelős államtitkár és a kultúráért felelős helyettes államtitkár irányításával koordinálja a kulturális ágazat, továbbá a kultúráért felelős helyettes államtitkár irányítása alatt működő szervezeti egységeknek a kulturális ágazatot érintő stratégiaalkotással kapcsolatos hazai és nemzetközi tevékenységét,

3. a tárca társfőosztályaival együttműködve ellátja az ágazathoz tartozó szakmai tervezési feladatokat, kezdeményezi a kultúráért felelős helyettes államtitkár irányítása alá tartozó szervezeti egységek együttműködését,

4. koordinálja és végzi a kulturális ágazati programokkal kapcsolatos értékelési tevékenységet,

5. koordinálja a hungarikumokkal kapcsolatos minisztériumi feladatokat, kapcsolatot tart a Hungarikum Bizottság Titkárságával.

*c)* A Kulturális Kapcsolatok Főosztály adminisztrációs és pénzügyi feladatai körében előkészíti a feladatköréhez tartozó fejezeti kezelésű előirányzatok felhasználásával kapcsolatos pénzügyi intézkedéseket, közreműködik azok végrehajtásában.

*d)* A Kulturális Kapcsolatok Főosztály kodifikációs és egyedi közhatalmi aktusokkal kapcsolatos feladatai körében

1. javaslatokat fogalmaz meg a kulturális ágazat stratégiai és fejlesztési céljait elősegítő jogszabályok, közjogi szervezetszabályozó eszközök tartalmára, a hatályos jogi szabályozás módosítására,

2. a fejlesztéspolitikai intézményrendszerrel és a tárca társfőosztályaival együttműködve részt vesz a fejlesztéspolitikai jogszabályok szakmai javaslatának kidolgozásában,

3. a jogszabályok, valamint közjogi szervezetszabályozó eszközök véleményezése útján elősegíti a kulturális és a kapcsolódó ágazatok társadalom- és gazdaságfejlesztést szolgáló jogi szabályozásának szakmai megalapozását,

4. feladatkörében javaslatot tesz a jogszabályok, közjogi szervezetszabályozó eszközök deregulációjára.

*e)* A Kulturális Kapcsolatok Főosztály európai uniós és nemzetközi feladatai körében

1. részt vesz az európai uniós források felhasználásával megvalósuló, feladatkörét érintő fejlesztések, a pályázati felhívások és a dokumentáció előkészítésében, közreműködik új fejlesztési programok indításának előkészítésében,

2. koordinálja és végzi a kulturális ágazati fejlesztések (kivéve az európai uniós humán fejlesztési programokat), beruházások tervezésével és végrehajtásával kapcsolatos feladatokat, az érintett szervezeti egységekkel együttműködésben,

3. szakmai iránymutatással közreműködik az Európai Duna Makro-regionális Stratégia, valamint az EGT és Norvég Finanszírozási Mechanizmus szakmai illetékességébe tartozó programjainak kidolgozásában, és képviseli az ágazatot,

4. részt vesz az EKTB 30. Kultúra szakértői csoport munkájában,

5. a kulturális ágazat tekintetében a kultúráért felelős helyettes államtitkár irányítása alatt működő érintett szervezeti egységek bevonásával koordinálja és megteszi a miniszter területfejlesztési és környezetvédelmi feladatainak ellátásához szükséges intézkedéseket,

6. közreműködik a minisztériumok, központi államigazgatási szervek nemzetpolitikával, Kárpát-medencei kulturális együttműködéssel összefüggő tevékenységében:

6.1. kidolgozza a szomszédos államokat magában foglaló Kárpát-medencei egységes kulturális stratégiai programot,

6.2. figyelemmel kíséri a külhoni magyarok támogatási rendszerét és annak intézményeit, valamennyi e célra szolgáló költségvetési forrásnak a Kárpát-medencei kulturális együttműködés céljára történő felhasználásának lehetőségeit,

6.3. ellátja a regionális Kárpát-medencei kulturális együttműködésből fakadó feladatokat,

7. az európai uniós fejlesztési programok tekintetében

7.1. – a Stratégiai Tervezési Koordinációs Főosztállyal együttműködésben és feladataival összehangoltan tervezett és végzett – a 2014–2020 programozási időszakkal kapcsolatos feladatai körében:

7.1.1. részt vesz a Stratégiai Tervezési Koordinációs Főosztály által kezdeményezett egyeztetéseken és megbeszéléseken, illetve előzetesen tájékoztatja a Stratégiai Tervezési Koordinációs Főosztályt a feladatkörével kapcsolatos megbeszélésekről,

7.1.2. megküldi véleményezésre és miniszteri jóváhagyásra való előkészítésre a stratégiai terv dokumentumait és tervezeteit,

7.1.3. aktívan részt vesz az Európai Unió 2014–2020 közötti tervezési időszakára vonatkozó előkészületekben, a kapcsolódó dokumentum- és jogszabálytervezetek humán ágazati álláspontjainak kialakításában, a tárcaálláspont kialakításában,

7.1.4. elvégzi a szakpolitikai területek stratégiai tervezési feladatait a Stratégiai Tervezési Koordinációs Főosztály javaslatait figyelembe véve, különös tekintettel a Kormány általános politikájával való összhangra,

7.1.5. együttműködik a Stratégiai Tervezési Koordinációs Főosztállyal az Európai Bizottsággal folytatandó, az EU2020 stratégia megvalósítását és az Európai Unió 2014–2020 közötti tervezési időszakában megvalósítandó stratégiai tervdokumentumok elfogadását célzó magas szintű tárgyalások előkészítésében, a vonatkozó mandátum kialakításában,

7.1.6. együttműködik a stratégiai kérdésekben döntések előkészítését segítő, hatásait vizsgáló, a stratégiai tervezést támogató felmérések, adatgyűjtések, elemzések készítésében,

7.1.7. előkészíti a 2014–2020 időszakra vonatkozó ágazati javaslatokat és véleményezésre, más szakpolitikákkal való összehangolás céljából megküldi a Stratégiai Tervezési Koordinációs Főosztály részére, együttműködik az operatív programok előkészítésében,

7.2. az EU Fejlesztési Koordinációs Főosztállyal együttműködve és feladataival összehangoltan az akciótervek és pályázatok előkészítésével, a nyomon követéssel és értékeléssel kapcsolatos feladatai körében

7.2.1. javaslataival és véleményével közreműködik az integrált szakmai monitoring rendszer és értékelési rendszer kialakításában,

7.2.2. részt vesz a feladat- és hatáskörébe tartozó, európai uniós finanszírozású projektek, programok és pályázatok szakmai megvalósításának nyomon követésében, és előre meghatározott adattartalommal, rendszeres időközönként tájékoztatást küld az EU Fejlesztési Koordinációs Főosztály számára,

7.2.3. részt vesz az EU Fejlesztési Koordinációs Főosztály által kezdeményezett egyeztetéseken és megbeszéléseken, illetve előzetesen tájékoztatja az EU Fejlesztési Koordinációs Főosztályt a feladat- és hatáskörébe tartozó, európai uniós finanszírozású projektekkel, programokkal és pályázatokkal kapcsolatos megbeszélésekről,

7.2.4. közreműködik az EU Fejlesztési Koordinációs Főosztály által a miniszter számára készített előrehaladási jelentések előkészítésében és véleményezésében,

7.2.5. közreműködik az EU Fejlesztési Koordinációs Főosztály által kezdeményezett értékelések lefolytatásában, illetve kezdeményezi az EU Fejlesztési Koordinációs Főosztálynál értékelések lefolytatását, valamint bevonja az EU Fejlesztési Koordinációs Főosztályt a saját hatáskörben végzett, az európai uniós finanszírozású programokra, pályázatokra és kiemelt projektre vonatkozó értékelések előkészítésébe és véleményezésébe,

7.2.6. tájékoztatja az EU Fejlesztési Koordinációs Főosztályt a feladat- és hatáskörébe tartozó, európai uniós finanszírozású programok, projektek és pályázatok vonatkozásában az Európai Bizottsággal folyó egyeztetésekről, előzetesen egyeztetést folytat a napirendről és a mandátumról,

7.2.7. együttműködik az EU Fejlesztési Koordinációs Főosztállyal az akciótervek, pályázati felhívások, illetve pályázatokkal kapcsolatos mandátumok előkészítésében,

7.3. elkészíti a kiemelt projekt vonatkozásában a megfelelőségi nyilatkozatot és a miniszteri támogató levelet.

*1.7.1.5. Kulturális Igazgatási Főosztály*

*a)* A Kulturális Igazgatási Főosztály koordinációs feladatai körében

1. az érintett szervezeti egységekkel együttműködve koordinálja az ágazati jogszabályok és közjogi szervezetszabályozó eszközök szakmai javaslatának kidolgozását, továbbá feladatkörében javaslatot tesz a jogszabályok, közjogi szervezetszabályozó eszközök deregulációjára,

2. koordinálja a kultúráért felelős államtitkárhoz és a kultúráért felelős helyettes államtitkárhoz érkező előterjesztések, jogszabálytervezetek véleményeztetését, és az érintett szervezeti egységektől határidőben beérkezett vélemények alapján elkészíti és továbbítja az egységes kulturális ágazati álláspontot tartalmazó választervezetet,

3. koordinálja a kultúráért felelős államtitkár és a kultúráért felelős helyettes államtitkár által meghatározott, több szervezeti egységet érintő és különböző szakmai szempontok összehangolását is igénylő feladatok végrehajtását, segíti az államtitkárt és a helyettes államtitkárt e feladatok végrehajtásának nyomon követésében és ellenőrzésében, folyamatosan tájékoztatja az államtitkárt és a helyettes államtitkárt a végrehajtás helyzetéről,

4. koordinálja a Kormány ügyrendjében nevesített állami vezetői értekezletek ágazatot érintő napirendi pontjaival, az állami vezetők felkészítésével kapcsolatos feladatokat,

5. felel a kultúráért felelős államtitkár és a kultúráért felelős helyettes államtitkár e Szabályzatban meghatározott – és szükség szerint a kormányzati döntéshozatalt előkészítő egyéb – állami vezetői értekezletekre történő felkészítéséért,

6. koordinálja az ágazat által előkészített előterjesztések, jelentések és egyéb döntés-előkészítő anyagok e Szabályzatban meghatározott állami vezetői értekezletekre történő benyújtását,

7. közreműködik a minisztérium szervezeti és működési szabályzatának előkészítésében, módosításában, véleményezi az egyéb, a minisztérium működésére vonatkozó szabályzatokat,

8. a Kultúráért Felelős Államtitkári Kabinettel együttműködve összeállítja a kultúráért felelős államtitkárnak a minisztérium jogalkotási, illetve intézményi munkatervére vonatkozó ágazati javaslatait, illetve – az előbbiek alapján – az ágazat féléves munkatervét, figyelemmel kíséri a munkatervben foglalt, továbbá a jogszabályokban, az állami vezetői értekezleteken meghatározott, ágazatot terhelő vagy érintő feladatok végrehajtását,

9. koordinálja – a Költségvetési Főosztállyal együttműködésben – a kultúráért felelős államtitkár feladatkörében a költségvetés-tervezéssel, a zárszámadással, a vonatkozó adatszolgáltatással kapcsolatos feladatok végrehajtását,

10. a kultúráért felelős helyettes államtitkár irányítása alatt működő érintett szervezeti egységek bevonásával ellátja a kultúráért felelős államtitkár és a kultúráért felelős helyettes államtitkár részére a pénzügyi jellegű döntésekkel kapcsolatos előkészítési feladatokat,

11. koordinálja és végzi a humán operatív programok szerinti kulturális ágazati fejlesztések, beruházások tervezésével és végrehajtásával kapcsolatos feladatokat, az érintett szervezeti egységekkel együttműködésben,

12. közreműködik a kulturális ágazat érdekeinek érvényesítésében az egyes operatív programok terén, koordinálja az ezzel összefüggő ágazati feladatokat,

13. koordinálja és végzi a 2014-2020 közötti időszakra vonatkozó operatív programokkal kapcsolatos feladatokat, egyeztetve az érintett főosztályokkal,

14. az európai uniós fejlesztési programok tekintetében

14.1. felelős a humán operatív programok kulturális pályázataiért (előkészítés, nyomon követés, monitoring, értékelés),

14.2. összehangolja az ágazat szakmai területeinek az európai uniós tervezéssel, az éves fejlesztési kerettel és a pályázatok előkészítésével, a nyomon követéssel és értékeléssel kapcsolatos feladatellátását, kapcsolatot tart az Európai Uniós Fejlesztéspolitikáért Felelős Államtitkárság szervezeti egységeivel:

14.2.1. részt vesz az európai uniós fejlesztésekkel kapcsolatos egyeztetéseken és megbeszéléseken,

14.2.2. aktívan részt vesz az Európai Unió 2014–2020. közötti tervezési időszakára vonatkozó előkészületekben, a kapcsolódó dokumentum- és jogszabálytervezetek humán ágazati álláspontjainak kialakításában, a tárcaálláspont kialakításában, különös tekintettel a humán operatív programokra,

15. az Emberi Erőforrás Fejlesztési Operatív Program tekintetében előkészíti a vonatkozó ágazati javaslatokat és véleményezésre, más szakpolitikákkal való összehangolás céljából megküldi az Európai Uniós Fejlesztéspolitikáért Felelős Államtitkárság részére, együttműködik az operatív programok előkészítésében,

15.1. az EU Fejlesztések Koordinációjáért és Stratégiákért Felelős Helyettes Államtitkárság szervezeti egységeivel együttműködésben és feladataival összehangoltan végzett, az akciótervek és pályázatok előkészítésével, a nyomon követéssel és értékeléssel kapcsolatos feladatai körében

15.1.1. javaslataival és véleményével közreműködik az integrált szakmai monitoring rendszer és értékelési rendszer kialakításában,

15.1.2. részt vesz az Emberi Erőforrás Fejlesztési Operatív Program projektek, programok és pályázatok szakmai megvalósításának nyomon követésében, és előre meghatározott adattartalommal, rendszeres időközönként vagy eseti alkalommal tájékoztatást kér a Kultúráért Felelős Államtitkárság számára,

15.1.3. közreműködik az Európai Uniós Fejlesztéspolitikáért Felelős Államtitkárság által a miniszter számára készített előrehaladási jelentések előkészítésében és véleményezésében,

15.1.4. közreműködik az Európai Uniós Fejlesztéspolitikáért Felelős Államtitkárság által kezdeményezett értékelések, ágazati egyeztetések lefolytatásában,

15.1.5. tájékoztatja az Európai Uniós Fejlesztéspolitikáért Felelős Államtitkárság illetékes szervezeti egységeit a feladat- és hatáskörébe tartozó, európai uniós finanszírozású programok, projektek és pályázatok vonatkozásában az Európai Bizottsággal folyó egyeztetésekről, előzetesen egyeztetést folytat a napirendről és a mandátumról,

15.1.6. együttműködik az EU Fejlesztések Koordinációjáért és Stratégiákért Felelős Helyettes Államtitkárság illetékes szervezeti egységeivel az akciótervek, pályázati felhívások, illetve pályázatokkal kapcsolatos mandátumok előkészítésében,

15.1.7. az ágazat érintett szakmai főosztálya által elkészített, a kiemelt projektekre vonatkozó megfelelőségi nyilatkozatot és a miniszteri támogató levelet előzetesen véleményezi.

*b)* A Kulturális Igazgatási Főosztály funkcionális feladatai körében

1. ellátja a kulturális ágazati statisztikai rendszer működtetésével kapcsolatos tárcafeladatokat,

2. megszervezi és végrehajtja az Országos Statisztikai Adatgyűjtési Programnak megfelelő kulturális ágazati adatgyűjtéseket, adatellenőrzést, adatfeldolgozást és adatszolgáltatást, összeállítja és közzéteszi az adatgyűjtésekről szóló statisztikai összesítőket, működteti a kulturális ágazat Országos Statisztikai Adatgyűjtési Programnak megfelelő statisztikai nyilvántartásait,

3. a kulturális ágazati statisztika fejlesztése körében karbantartja a statisztikai kérdőíveket, valamint a statisztikai fogalomrendszereket, összefogja a statisztikák harmonizációját és nemzetközileg összehasonlítható indikátorok fejlesztését célzó hazai programokat,

4. koordinálja és végzi a kulturális ágazati nemzetközi statisztikai adatszolgáltatásokat,

5. a szakértői ügyekben

5.1. vezeti a kulturális szakértői nyilvántartással kapcsolatos névjegyzéket és eljár az igazolási feladatokban,

5.2. megkeresésre, a kulturális ágazatot érintő területeken, az illetékes szervezeti egységek állásfoglalását követően kiadja az igazságügyi szakértői névjegyzékbe-vételi eljárás során a szakmai gyakorlat szakirányú jellegének elbírálásához szükséges szakhatósági állásfoglalásokat,

6. részt vesz az európai uniós források felhasználásával megvalósuló, feladatkörét érintő fejlesztések előkészítésében,

7. közreműködik a kultúráért felelős államtitkár vagy a kultúráért felelős helyettes államtitkár által a minisztérium nevében vállalt kötelezettség dokumentumának (megállapodás, jognyilatkozat) előkészítésében, az elszámolással kapcsolatos feladatok ellátásában,

8. a minisztérium tulajdonosi joggyakorlása vagy szakmai felügyelete alatt lévő kulturális gazdasági társaságok és alapítványok tekintetében közreműködik a miniszter, illetve a gazdasági ügyekért felelős helyettes államtitkár döntései, illetve javaslatai előkészítésében,

9. költségvetési elemzéseket, hatásvizsgálatokat készít az ágazati irányítás támogatása érdekében a költségvetési tervezés során az ágazati javaslatok és egyéb ágazati állami vezetői döntések megalapozásához, az érintett szervezeti egységek bevonásával,

10. szakmailag támogatja a kultúráért felelős helyettes államtitkár által irányított szervezeti egységeket feladataik jogi és pénzügyi-költségvetési vonatkozásaiban.

*c)* A Kulturális Igazgatási Főosztály egyéb feladatai körében

1. előkészíti a kulturális ágazat felügyelete alá tartozó fejezeti kezelésű előirányzatokkal kapcsolatos pénzügyi intézkedéseket, gondoskodik azok végrehajtásáról,

2. végzi a kulturális ágazat felügyelete alá tartozó fejezeti kezelésű előirányzatok terhére folyósított támogatások elszámolásával kapcsolatos pénzügyi feladatokat, kivéve, ha megállapodás másként rendelkezik,

3. biztosítja – a Költségvetési Főosztállyal együttműködve – a folyamatos adatszolgáltatást pénzügyi kérdésekben a kultúráért felelős államtitkár, a kultúráért felelős helyettes államtitkár és a kultúráért felelős helyettes államtitkár irányítása alatt működő szervezeti egységek részére,

4. ágazati ügyekben – a kultúráért felelős helyettes államtitkár irányítása alatt működő egyéb szervezeti egységek bevonásával – kapcsolatot tart a nemzetközi és európai uniós ügyekért felelős helyettes államtitkár irányítása alatt működő szervezeti egységekkel.